**Duminica a 14-a după Rusalii**

**Sfânta Utrenie**

**28 ianuarie 2024**

*Ap. 2 Corinteni 1, 21-24; 2, 1-4; Ev. Matei 22, 1-14 (Pilda nunții fiului de împărat); gl. 1, voscr. 1*

***Preotul:***Binecuvântat este Dumnezeul nostru, totdeauna, acum și pururea și în vecii vecilor.

***Strana:*** Amin.

**Slavă Ţie, Dumnezeul nostru, slavă Ţie!**

**Î**mpărate ceresc, Mângâietorule, Duhul Adevărului, Care pretutindenea ești şi toate le plineşti, Vistierul bunătăţilor şi Dătătorule de viaţă, vino şi Te sălăşluieşte întru noi şi ne curăţeşte pe noi de toată întinăciunea şi mântuieşte, Bunule, sufletele noastre.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**Slavă Tatălui şi Fiului şi Sfântului Duh, şi acum, şi pururea, şi în vecii vecilor. Amin.**

**P**reasfântă Treime, miluieşte-ne pre noi. Doamne, curăţeşte păcatele noastre. Stăpâne, iartă fărădelegile noastre. Sfinte, cercetează şi vindecă neputinţele noastre, pentru sfânt numele Tău.

**D**oamne, miluieşte! **D**oamne, miluieşte! **D**oamne, miluieşte!

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**T**atăl nostru, Care eşti în ceruri, sfinţească-Se numele Tău, vie Împărăţia Ta, facă-Se voia Ta, precum în cer aşa şi pe pământ. Pâinea noastră cea de toate zilele dă-ne-o nouă astăzi. Şi ne iartă nouă greşelile noastre, precum şi noi iertăm greşiţilor noştri. Şi nu ne duce pe noi în ispită, ci ne izbăveşte de cel viclean.

***Preotul:*** Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

***Strana:*** Amin.

**D**oamne, miluiește*(de 12 ori).*

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**V**eniți să ne închinăm Împăratului nostru Dumnezeu!

**V**eniți să ne închinăm și să cădem la Hristos, Împăratul nostru Dumnezeu!

**V**eniți să ne închinăm și să cădem la Însuși Hristos, Împăratul și Dumnezeul nostru!

**Psalmul 19**

**S**ă te audă Domnul în ziua necazului, şi să-ți fie scut numele Dumnezeului lui Iacob. Trimită ţie ajutor din locașul Lui cel sfânt, şi din Sion să te sprijinească pe tine. Pomenească toată jertfa ta, arderea de tot a ta bineplăcută să-I fie. Dea ţie Domnul după inima ta, şi tot sfatul tău să-l plinească. Bucura-ne-vom de mântuirea Ta şi întru numele Dumnezeului nostru ne vom mări. Plinească Domnul toate cererile tale. Acum am cunoscut că a mântuit Domnul pe Unsul Său, cu puterea dreptei Sale. Auzi-L-va pe Dânsul din cerul cel sfânt al Lui. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru. Aceştia s-au împiedicat şi au căzut, iar noi ne-am ridicat şi ne-am îndreptat. Doamne, mântuiește pe împăratul şi ne auzi pe noi, în orice zi Te vom chema.

**Psalmul 20**

**D**oamne, întru puterea Ta se va veseli împăratul şi întru mântuirea Ta se va bucura foarte. După dorirea inimii lui i-ai dat lui, şi de voia buzelor lui nu l-ai lipsit pe el. Că l-ai întâmpinat pe el cu binecuvântările bunătăţii, pus-ai pe capul lui cunună de piatră scumpă. Viaţă a cerut de la Tine şi i-ai dat lui lungime de zile în veacul veacului. Mare este slava lui întru mântuirea Ta, slavă şi mare cuviinţă vei pune peste el. Că îi vei da lui binecuvântare în veacul veacului; îl vei veseli întru bucurie cu faţa Ta. Că împăratul nădăjduiește în Domnul şi întru mila Celui Preaînalt nu se va clinti. Află-se mâna Ta, peste toţi vrăjmaşii Tăi, dreapta Ta să afle pe toţi cei ce Te urăsc pe Tine. Pune-i vei pe ei ca un cuptor de foc în vremea arătării Tale; Domnul întru mânia Sa îi va tulbura pe ei, şi-i va mânca pe ei focul. Rodul lor de pe pământ îl vei pierde şi sămânţa lor dintre fiii oamenilor. Că au gândit rele împotriva Ta, au cugetat sfaturi, care nu vor putea să stea. Că îi vei pune pe ei pe fugă şi cu arcul Tău vei ținti capul lor. Înalță-Te, Doamne, întru tăria Ta; cânta-vom şi vom lăuda puterile Tale.

***Strana****:* **Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**S**finte Dumnezeule, Sfinte tare, Sfinte fără de moarte, miluieşte-ne pe noi.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**S**finte Dumnezeule, Sfinte tare, Sfinte fără de moarte, miluieşte-ne pe noi.

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**P**reasfântă Treime, miluieşte-ne pre noi. Doamne, curățeşte păcatele noastre. Stăpâne, iartă fărădelegile noastre. Sfinte, cercetează şi vindecă neputinţele noastre, pentru sfânt numele Tău.

**D**oamne, miluieşte! **D**oamne, miluieşte! **D**oamne, miluieşte!

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**T**atăl nostru, Care eşti în ceruri, sfinţească-Se numele Tău, vie Împărăţia Ta, facă-Se voia Ta, precum în cer, aşa şi pe pământ. Pâinea noastră cea de toate zilele dă-ne-o nouă astăzi. Şi ne iartă nouă greşelile noastre, precum şi noi iertăm greşiţilor noştri. Şi nu ne duce pe noi în ispită, ci ne izbăveşte de cel viclean.

***Preotul:*** Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

***Strana:*** Amin.

**M**ântuieşte, Doamne, poporul Tău şi binecuvintează moştenirea Ta. Biruinţă binecredincioşilor creştini asupra celui potrivnic dăruieşte şi, cu Crucea Ta, păzeşte pe poporul Tău.

**Slavă Tatălui şi Fiului şi Sfântului Duh.**

**C**el ce Te-ai înălţat pe Cruce de bunăvoie, poporului Tău celui nou, numit cu numele Tău, îndurările Tale dăruieşte-i, Hristoase Dumnezeule. Veseleşte cu puterea Ta pe binecredincioşii creştini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă.

**Și acum şi pururea şi în vecii vecilor. Amin.** *Al Născătoarei de Dumnezeu:*

**O**crotitoare, neînfricată și neînfruntată, nu trece cu vederea, ceea ce eşti bună, rugăciunile noastre, întru tot lăudată Născătoare de Dumnezeu. Întăreşte viaţa cea de obşte a dreptslăvitorilor creştini. Mântuieşte pe cei ce i-ai rânduit să conducă şi le dă lor biruinţă din cer, pentru că ai născut pe Dumnezeu, ceea ce eşti una binecuvântată.

**Ectenia** *(dacă preotul nu are timp să o facă, mergi la „Slavă întru cei de sus...”)*

***Preotul:* M**iluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte.

***Strana:*** Doamne, miluieşte; Doamne, miluieşte; Doamne, miluieşte.

***Preotul:*** **Î**ncă ne rugăm pentru Prea Fericitul Părintele nostru (N), Patriarhul Bisericii Ortodoxe Române [pentru (Înalt-) Prea Sfinţitul (Arhi-) Episcopul (şi Mitropolitul) nostru (N)], pentru sănătatea şi mântuirea lui.

***Strana:*** Doamne, miluieşte; Doamne, miluieşte; Doamne, miluieşte.

***Preotul:*** **Î**ncă ne rugăm pentru poporul român de pretutindeni, *(aici se pomeneşte și cârmuirea ţării, ţinând seama de îndrumările Sfântului Sinod)*, pentru sănătatea şi mântuirea lor.

***Strana:*** Doamne, miluieşte; Doamne, miluieşte; Doamne, miluieşte.

***Preotul:*** **Î**ncă ne rugăm pentru toţi fraţii noştri şi pentru toţi cucernicii şi dreptslăvitorii creştini, pentru sănătatea şi mântuirea lor.

***Strana:*** Doamne, miluieşte; Doamne, miluieşte; Doamne, miluieşte.

***Ecfonis***

***Preotul:*** **C**ă milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor.

***Strana:*** Amin. Întru numele Domnului, părinte, binecuvintează!

***Preotul:*****S**lavă Sfintei şi Celei de o fiinţă şi de viaţă făcătoarei şi nedespărţitei Treimi, totdeauna, acum şi pururea şi în vecii vecilor.

***Strana:*** Amin. *(Apoi, cu evlavie și cu frica lui Dumnezeu, rostește)*

**Slavă întru cei de sus lui Dumnezeu şi pe pământ pace, între oameni bunăvoire** *(de trei ori)*.

**Doamne, buzele mele vei deschide şi gura mea va vesti lauda Ta**. *(de două ori)*

*(Preotul citește în faţa Sfintei Mese primele șase rugăciuni ale dimineţii, iar Strana continuă citirea Psalmilor.)*

**Psalmul 3**

**D**oamne, cât s-au înmulțit cei ce mă necăjesc! Mulţi se scoală asupra mea; mulţi zic sufletului meu: „Nu este mântuire lui, întru Dumnezeul lui!” Iar Tu, Doamne, sprijinitorul meu eşti, slava mea şi Cel ce înalţi capul meu. Cu glasul meu către Domnul am strigat şi m-a auzit din muntele cel sfânt al Lui. Eu m-am culcat şi am adormit; sculatu-m-am că Domnul mă va sprijini. Nu mă voi teme de mii de popoare, care împrejur mă împresoară. Scoală, Doamne, mântuieşte-mă, Dumnezeul meu; că Tu ai bătut pe toţi ce-mă vrăjmășesc în deșert; dinții păcătoșilor ai zdrobit. A Domnului este mântuirea şi, peste poporul Tău, binecuvântarea Ta.

*Şi iarăşi:*

**E**u m-am culcat şi am adormit; sculatu-m-am, că Domnul mă va sprijini.

**Psalmul 37**

**D**oamne, nu cu mânia Ta să mă mustri pe mine, nici cu iuțimea Ta să mă cerți. Că săgeţile Tale s-au înfipt în mine şi ai întărit peste mine mâna Ta. Nu este vindecare în trupul meu de către faţa mâniei Tale; nu este pace în oasele mele, de către faţa păcatelor mele. Că fărădelegile mele au covârșit capul meu, ca o sarcină grea au apăsat peste mine. Împuţitu-s-au şi au putrezit rănile mele din pricina nebuniei mele. Chinuitu-m-am şi m-am gârbovit până în sfârşit, toată ziua mâhnindu-mă umblam. Că șalele mele s-au umplut de ocări, şi nu este vindecare în trupul meu. Necăjitu-m-am şi m-am smerit foarte, răcnit-am din suspinarea inimii mele. Doamne, înaintea Ta este toată dorirea mea şi suspinul meu de la Tine nu s-a ascuns. Inima mea s-a tulburat, părăsitu-m-a tăria mea şi lumina ochilor mei, şi aceasta nu este cu mine. Prietenii mei şi vecinii mei în preajma mea s-au apropiat şi au şezut; şi cei de aproape ai mei departe au stat. Şi se sileau cei ce căutau sufletul meu, şi cei ce căutau cele rele mie grăiau deșertăciuni şi vicleșuguri toată ziua cugetau. Iar eu ca un surd nu auzeam şi ca un mut ce nu-şi deschide gura sa. Şi m-am făcut ca un om ce nu aude şi nu are în gura lui mustrări. Că spre Tine, Doamne, am nădăjduit; Tu mă vei auzi, Doamne, Dumnezeul meu, că am zis, ca nu cumva să se bucure de mine vrăjmaşii mei; şi când s-au clătinat picioarele mele, împotriva mea s-au semețit. Că eu spre bătăi gata sunt, şi durerea mea înaintea mea este pururea. Că fărădelegea mea eu o voi vesti, şi mă voi îngriji pentru păcatul meu; iar vrăjmaşii mei trăiesc şi s-au întărit mai mult decât mine şi s-au înmulțit cei ce mă urăsc pe nedrept. Cei ce îmi răsplătesc rele pentru bune mă defăimau, că urmam bunătatea. Nu mă lăsa, Doamne, Dumnezeul meu, nu te depărta de la mine, ia aminte spre ajutorul meu, Doamne al mântuirii mele.

*Şi iarăşi:*

**N**u mă lăsa, Doamne, Dumnezeul meu, nu Te depărta de la mine, ia aminte spre ajutorul meu, Doamne al mântuirii mele.

**Psalmul 62**

**D**umnezeule, Dumnezeul meu, pe Tine Te caut dis-de-dimineaţă. Însetat-a de Tine sufletul meu, suspinat-a după Tine trupul meu, în pământ pustiu şi neumblat şi fără de apă. Aşa în locul Cel Sfânt m-am arătat Ţie, ca să văd puterea Ta şi slava Ta. Că mai bună este mila Ta decât viaţa; buzele mele Te vor lăuda. Aşa Te voi binecuvânta în viaţa mea, şi în numele Tău voi ridica mâinile mele. Că de seu şi de grăsime să se sature sufletul meu, şi cu buze de bucurie Te va lăuda gura mea. De mi-am adus aminte de Tine în așternutul meu, în dimineţi am cugetat la Tine, că ai fost ajutorul meu. Şi întru acoperământul aripilor Tale mă voi bucura. Lipitu-s-a sufletul meu de Tine şi pe mine m-a sprijinit dreapta Ta. Iar ei în deșert au căutat sufletul meu, intra-vor în cele mai de jos ale pământului; da-se vor în mâinile sabiei, părți vulpilor vor fi. Iar împăratul se va veseli de Dumnezeu; lăuda-se-va tot cel ce se jură întru El, că a astupat gura celor ce grăiesc nedreptăți.

*Şi iarăşi:*

**Î**n dimineți am cugetat la Tine, că ai fost ajutorul meu. Şi întru acoperământul aripilor Tale mă voi bucura. Lipitu-s-a sufletul meu de Tine, şi pe mine m-a sprijinit dreapta Ta.

**Slavă Tatălui și Fiului și Sfântului Duh. Și acum și pururea și în vecii vecilor. Amin.**

**A**liluia, Aliluia, Aliluia, slavă Ție, Dumnezeule! *(de 3 ori, fără închinăciuni)*

**D**oamne, miluiește; Doamne, miluiește; Doamne, miluiește.

**Slavă Tatălui și Fiului și Sfântului Duh. Și acum și pururea și în vecii vecilor. Amin.**

**Psalmul 87**

**D**oamne, Dumnezeul mântuirii mele, ziua am strigat şi noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne, că s-a umplut de rele sufletul meu şi viaţa mea de iad s-a apropiat. Socotit am fost cu cei ce se coboară în groapă; ajuns-am ca un om neajutorat, între cei morţi slobod. Ca nişte oameni răniți, ce dorm în mormânt, de care nu Ţi-ai mai adus aminte şi care au fost lepădați de la mâna Ta. Pusu-m-au în groapa cea mai de jos, întru cele întunecate şi în umbra morţii. Asupra mea s-a întărit mânia Ta şi toate valurile Tale le-ai adus peste mine. Depărtat-ai pe cunoscuții mei de la mine, ajuns-am urâciune lor, închis am fost şi n-am putut ieşi. Ochii mei au slăbit de suferință. Strigat-am către Tine, Doamne, toată ziua întins-am către Tine mâinile mele. Oare morților vei face minuni? Sau cei morţi se vor scula şi Te vor lăuda pe Tine? Oare, va spune cineva în mormânt mila Ta şi adevărul Tău în locul pierzării? Oare, se vor cunoaște întru întuneric minunile Tale şi dreptatea Ta în pământ uitat? Iar eu către Tine, Doamne, am strigat şi dimineaţa rugăciunea mea Te va întâmpina. Pentru ce, Doamne, lepezi sufletul meu şi întorci faţa Ta de la mine? Sărac sunt eu şi în osteneli din tinerețile mele, înălțat am fost, dar m-am smerit şi m-am mâhnit. Peste mine au trecut mâniile Tale şi înfricoșările Tale m-au tulburat. Înconjuratu-m-au ca apa toată ziua şi m-au cuprins deodată. Depărtat-ai de la mine pe prieten şi pe vecin, iar pe cunoscuții mei din pricina ticăloșiei mele.

*Şi iarăşi:*

**D**oamne, Dumnezeul mântuirii mele, ziua am strigat şi noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea.

**Psalmul 102**

**B**inecuvintează, suflete al meu, pe Domnul, şi toate cele dinlăuntrul meu, numele cel sfânt al Lui. Binecuvintează, suflete al meu pe Domnul, şi nu uita toate răsplătirile Lui. Pe Cel ce curăţeşte toate fărădelegile tale; pe Cel ce vindecă toate bolile tale. Pe Cel ce izbăveşte din stricăciune viaţa ta; pe Cel ce te încununează cu milă şi cu îndurări. Pe Cel ce umple de bunătăți dorirea ta; înnoi-se-vor ca ale vulturului tinerețile tale. Cel ce face milostenie, Domnul, şi judecată tuturor celor ce li se face strâmbătate. Cunoscute a făcut căile Sale lui Moise, fiilor lui Israel voile sale. Îndurat şi milostiv este Domnul, îndelung-răbdător şi mult-milostiv. Nu până în sfârşit Se va iuți, nici în veac Se va mânia. Nu după păcatele noastre a făcut nouă, nici după fărădelegile noastre a răsplătit nouă, că după înălţimea cerului de la pământ, a întărit Domnul mila Sa spre cei ce se tem de Dânsul. Pe cât sunt de departe răsăriturile de la apusuri, depărtat-a de la noi fărădelegile noastre. În ce chip miluieşte tatăl pe fii, aşa a miluit Domnul pe cei ce se tem de Dânsul. Că El a cunoscut zidirea noastră; adusu-şi-a aminte că țărână suntem. Omul ca iarba, zilele lui ca floarea câmpului, aşa va înflori. Că duh a trecut printr-însul şi nu va fi şi nu se va mai cunoaște încă locul său. Iar mila Domnului din veac şi până în veac, spre cei ce se tem de Dânsul; şi dreptatea Lui spre fiii fiilor, spre cei ce păzesc așezământul de lege al Lui şi îşi aduc aminte de poruncile Lui, ca să le facă pe ele. Domnul în cer a gătit scaunul Său şi Împărăţia Lui peste toţi stăpânește. Binecuvântaţi pe Domnul, toţi îngerii Lui, cei puternici la vârtute, care faceţi cuvântul Lui şi auziți glasul cuvintelor Lui. Binecuvântaţi pe Domnul toate puterile Lui, slugile Lui, care faceţi voia Lui. Binecuvântaţi pe Domnul, toate lucrurile Lui; în tot locul stăpânirii Lui, binecuvintează, suflete al meu, pe Domnul.

*Şi iarăşi:*

**Î**n tot locul stăpânirii Lui binecuvintează, suflete al meu, pe Domnul.

**Psalmul 142**

**D**oamne, auzi rugăciunea mea, ascultă cererea mea, întru credincioşia Ta, auzi-mă, întru dreptatea Ta. Să nu intri la judecată cu robul Tău, că nimeni din cei vii nu-i drept înaintea Ta. Vrăjmașul prigonește sufletul meu şi viața mea o calcă în picioare; făcutu-m-a să locuiesc în întuneric ca morţii cei din veacuri. Mâhnit e duhul meu în mine și inima mea încremenită înlăuntrul meu. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit. Întins-am către Tine mâinile mele, sufletul meu, ca un pământ însetoșat. Degrabă auzi-mă, Doamne, că a slăbit duhul meu. Nu-Ţi întoarce faţa Ta de la mine, ca să nu mă asemăn celor ce se coboară în mormânt. Fă să aud dimineaţa mila Ta, că la Tine mi-e nădejdea. Arată-mi calea pe care voi merge, că la Tine am ridicat sufletul meu. Scapă-mă de vrăjmașii mei, că la Tine alerg, Doamne. Învață-mă să fac voia Ta, că Tu eşti Dumnezeul meu. Duhul Tău cel bun să mă povățuiască la pământul dreptăţii. Pentru numele Tău, Doamne, dăruieşte-mi viață. Întru dreptatea Ta, scoate din necaz sufletul meu. Fă bunătate de stârpește pe vrăjmaşii mei şi pierde pe toți cei ce necăjesc sufletul meu, că eu sunt robul Tău.

*Şi iarăşi:*

**A**uzi-mă, Doamne, întru dreptatea Ta. Să nu intri la judecată cu robul Tău!

**A**uzi-mă, Doamne, întru dreptatea Ta. Să nu intri la judecată cu robul Tău!

**D**uhul Tău cel bun să mă povățuiască la pământul dreptăţii.

**Slavă Tatălui şi Fiului şi Sfântului Duh, şi acum şi pururea şi în vecii vecilor. Amin.**

**A**liluia, Aliluia, Aliluia, slavă Ţie Dumnezeule!

**A**liluia, Aliluia, Aliluia, slavă Ţie Dumnezeule!

**A**liluia, Aliluia, Aliluia, slavă Ţie, Dumnezeul nostru, slavă Ţie!

**Ectenia mare***(dacă preotul nu are timp să o facă, mergi la „Dumnezeu este Domnul”)*

***Preotul:*** Cu pace *(în pace)* Domnului să ne rugăm.

***Strana:*** Doamne, miluiește.

***Preotul:*** Pentru pacea de sus și pentru mântuirea sufletelor noastre, Domnului să ne rugăm.

***Strana:*** Doamne, miluiește.

***Preotul:***Pentru pacea a toată lumea, pentru bună starea sfintelor lui Dumnezeu Biserici și pentru unirea tuturor, Domnului să ne rugăm.

***Strana:*** Doamne, miluiește.

***Preotul:***Pentru sfântă biserica aceasta și pentru cei ce cu credință, cu evlavie și cu frică de Dumnezeu intră într-însa, Domnului să ne rugăm.

***Strana:*** Doamne, miluiește.

***Preotul:***Pentru Prea Fericitul Părintele nostru (N) Patriarhul Bisericii Ortodoxe Române, pentru Înalt Prea Sfințitul (Arhi-) Episcopul (și Mitropolitul) nostru (N), pentru cinstita preoțime și cea întru Hristos diaconime, și pentru tot clerul și poporul, Domnului să ne rugăm.

***Strana:*** Doamne, miluiește.

***Preotul:***Pentru binecredinciosul popor român de pretutindeni *(aici se pomenește și Cârmuirea țării, după îndrumările Sfântului Sinod)*, Domnului să ne rugăm.

***Strana:*** Doamne, miluiește.

***Preotul:***Pentru sfânt locașul acesta, țara aceasta și pentru toate orașele și satele și pentru cei ce cu credință locuiesc într-însele, Domnului să ne rugăm.

***Strana:*** Doamne, miluiește.

***Preotul:***Pentru buna întocmire a văzduhului, pentru îmbelșugarea roadelor pământului și pentru vremuri pașnice, Domnului să ne rugăm.

***Strana:*** Doamne, miluiește.

***Preotul:***Pentru cei ce călătoresc pe ape, pe uscat și prin aer, pentru cei bolnavi, pentru cei ce se ostenesc, pentru cei robiți și pentru mântuirea lor, Domnului să ne rugăm.

***Strana:*** Doamne, miluiește.

***Aici se pot adăuga și alte ectenii pentru felurite cereri.***

***Preotul:***Pentru ca să fim izbăviți noi de tot necazul, mânia, primejdia și nevoia, Domnului să ne rugăm.

***Strana:*** Doamne, miluiește.

***Preotul:***Apără, mântuiește, miluiește și ne păzește pe noi, Dumnezeule, cu harul Tău.

***Strana:*** Doamne, miluiește.

***Preotul:***Pe Preasfânta, curata, preabinecuvântata, mărita Stăpâna noastră, de Dumnezeu Născătoarea și pururea Fecioara Maria, cu toți sfinții să o pomenim.

***Strana:*** Preasfântă Născătoare de Dumnezeu, miluiește-ne pe noi.

***Preotul:*** Pe noi înșine și unii pe alții și toată viața noastră lui Hristos Dumnezeu să o dăm.

***Strana:*** Ție, Doamne.

***Preotul:*** Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor.

***Strana:*** Amin.

*Apoi, cântă pe glasul 1 (glasul de rând al Octoihului), „Dumnezeu este Domnul” cu stihuri (Psalm 117: 1, 11, 17, 22-23)*

***Stih:*** Mărturisiţi-vă Domnului că este bun, că în veac este mila Lui.

**Dumnezeu este Domnul** **şi S-a arătat nouă; bine este cuvântat Cel ce vine întru numele Domnului.**

***Stih:*** Înconjurând m-au înconjurat şi în numele Domnului i-am înfrânt pe ei.

**Dumnezeu este Domnul...**

***Stih:*** Nu voi muri, ci voi fi viu şi voi povesti lucrurile Domnului.

**Dumnezeu este Domnul...**

***Stih:*** Piatra pe care n-au băgat-o în seamă ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

**Dumnezeu este Domnul** **şi S-a arătat nouă; bine este cuvântat Cel ce vine întru numele Domnului.**

***Strana:****(cântă)*

Troparul Învierii, glasul 1

Piatra fiind pecetluită de iudei şi ostașii străjuind preacurat trupul Tău, înviat-ai a treia zi, Mântuitorule, dăruind lumii viață; pentru aceasta, puterile cerurilor strigau Ție, Dătătorule de viață: Slavă Învierii Tale, Hristoase! Slavă împărăției Tale! Slavă rânduielii Tale, Unule, Iubitorule de oameni! *(de două ori)*

**Slavă Tatălui și Fiului și Sfântului Duh.**

Troparul Sf. Cuv. Efrem Sirul, glasul al 8-lea

Harul ce izvorăşte din gura ta, Cuvioase, a umplut de apele vieţii Biserica şi lumii a izbucnit râuri de cucernicie, revărsând asupra noastră apa pocăinţei; ci, învăţându-ne cu cuvintele tale, Părinte Efrem, roagă-te lui Hristos, Dumnezeul nostru, să se mântuiască sufletele noastre.

**Și acum și pururea și în vecii vecilor. Amin.**

Troparul Născătoarei de Dumnezeu - al Învierii, glasul al 8-lea *(glasul troparului Sfântului)*

Cel ce pentru noi Te-ai născut din Fecioară şi răstignire ai răbdat, Bunule; Care cu moartea pe moarte ai prădat şi învierea ai arătat ca un Dumnezeu, nu trece cu vederea pe cei pe care i-ai zidit cu mâna Ta. Arată iubirea Ta de oameni, Milostive; primeşte pe Născătoarea de Dumnezeu, ceea ce Te-a născut pe Tine, care se roagă pentru noi; şi mântuieşte, Mântuitorul nostru, pe poporul cel deznădăjduit.

**Ectenia Mică** *(dacă preotul nu are timp să o facă, mergi la Sedelne)*

***Preotul:***Iară şi iară cu pace, Domnului să ne rugăm.

***Strana:*** Doamne, miluieşte.

***Preotul:***Apără, mântuieşte, miluieşte şi ne păzeşte, pe noi, Dumnezeule, cu harul Tău.

***Strana:*** Doamne, miluieşte.

***Preotul:***Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea şi pururea Fecioara Maria, cu toţi Sfinţii să o pomenim.

***Strana:*** Preasfântă Născătoare de Dumnezeu, miluieşte-ne pe noi.

***Preotul:***Pe noi înşine şi unii pe alţii şi toată viaţa noastră lui Hristos Dumnezeu să o dăm.

***Strana:*** Ţie, Doamne.

***Preotul:*** *C*ă a Ta este stăpânirea şi a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

***Strana:*** Amin. *(apoi cântă)*

După întâia Catismă, Sedelnele Învierii, glasul 1, *însăși Podobia*

Mormântul Tău, Mântuitorule, ostașii străjuindu-l, morţi s-au făcut de strălucirea Îngerului ce s-a arătat, care a vestit femeilor Învierea. Pe Tine Te slăvim, Pierzătorul stricăciunii; la Tine cădem, Cel ce ai înviat din mormânt, la Unul Dumnezeul nostru.

**Slavă...**

Pe Cruce fiind pironit de voie, Îndurate, în mormânt fiind pus ca un mort, Dătătorule de viaţă, stăpânirea morţii ai zdrobit cu moartea Ta, Puternice; că de Tine s-au cutremurat portarii iadului; Tu împreună ai înviat pe morţii cei din veac, ca un Iubitor de oameni.

**Și acum...,** a Născătoarei de Dumnezeu, *asemenea*

Maică a lui Dumnezeu pe tine te ştim toți, cei ce cu dragoste alergăm la a ta bunătate, care şi după naştere te-ai arătat fecioară cu adevărat. Pe tine te avem ocrotitoare, noi, păcătoșii; pe tine izbăvire în ispite te-am câștigat, singura cu totul fără prihană.

**Ectenia Mică** *(dacă preotul nu are timp să o facă, mergi la Sedelne)*

***Preotul:***Iară şi iară cu pace, Domnului să ne rugăm.

***Strana:*** Doamne, miluieşte.

***Preotul:***Apără, mântuieşte, miluieşte şi ne păzeşte, pe noi, Dumnezeule, cu harul Tău.

***Strana:*** Doamne, miluieşte.

***Preotul:***Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea şi pururea Fecioara Maria, cu toţi Sfinţii să o pomenim.

***Strana:*** Preasfântă Născătoare de Dumnezeu, miluieşte-ne pe noi.

***Preotul:***Pe noi înşine şi unii pe alţii şi toată viaţa noastră lui Hristos Dumnezeu să o dăm.

***Strana:*** Ţie, Doamne.

***Preotul:*** *C*ă bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor.

***Strana:*** Amin. *(apoi cântă)*

După a 2-a Catismă, Sedelnele Învierii, glasul 1

*Podobie: Piatra fiind pecetluită…*

Femeile dis-de-dimineață au venit la mormânt şi, vedere îngerească văzând, s-au cutremurat: mormântul a strălucit viaţă, minunea le-a înspăimântat pe ele. Pentru aceasta, mergând, au vestit Ucenicilor Învierea. Iadul l-a prădat Hristos, ca Cel ce este singur tare şi puternic; şi pe cei pieriți i-a ridicat pe toți, frica osândirii dezlegând cu puterea Crucii.

**Slavă...**

Pe Cruce fiind pironit, Viaţa tuturor, şi între morţi fiind socotit Tu, Domnul, Cel fără de moarte, înviat-ai a treia zi, Mântuitorule, şi ai ridicat pe Adam din stricăciune. Pentru aceasta puterile cerurilor strigau Ţie, Dătătorule de viaţă: Slavă Pătimirilor Tale, Hristoase! Slavă Învierii Tale! Slavă smereniei Tale, unule Iubitorule de oameni!

**Și acum...,** a Născătoarei de Dumnezeu, același glas:

*Podobie: Mormântul Tău, Mântuitorule…*

Marie, ceea ce eşti cinstit lăcaș al Stăpânului, ridică-ne pe noi, cei căzuți în prăpastia cumplitei deznădăjduiri şi a greşelilor şi a necazurilor, că tu ești mântuire și ajutătoare a păcătoșilor, ocrotitoare tare şi mântuiești pe robii tăi.

***Strana:****(cântă)*

**POLIELEU** *(stihuri alese din Psalmii 134 și 135)*

**R**obii, robii Domnului. Aliluia.

**L**ăudaţi numele Domnului, lăudaţi slugi pe Domnul. Aliluia.

**C**ă eu am cunoscut că este mare Domnul. Aliluia.

**Ș**i Domnul nostru peste toţi dumnezeii. Aliluia.

**D**oamne, numele Tău este în veac. Aliluia.

**Ș**i pomenirea Ta în neam şi în neam. Aliluia.

**B**inecuvântat este Domnul din Sion, Cel ce locuieşte în Ierusalim. Aliluia.

**M**ărturisiți-vă Domnului, că este bun. Aliluia; că în veac este mila Lui. Aliluia.

**C**u mână tare şi cu braţ înalt. Aliluia; că în veac este mila Lui. Aliluia.

**Ş**i ne-a izbăvit pe noi de vrăjmaşii noştri. Aliluia; că în veac este mila Lui. Aliluia.

**M**ărturisiți-vă Dumnezeului ceresc. Aliluia; că în veac este mila Lui. Aliluia.

***Strana:****(apoi cântă, cu glas dulce, pe glasul al 5-lea)*

***Stih:* Binecuvântat ești, Doamne, învață-ne pe noi îndreptările Tale!**

**S**oborul îngeresc s-a mirat văzându-Te între cei morți socotit fiind și puterea morții surpând, Mântuitorule, și împreună cu Tine pe Adam ridicându-l, și din iad pe toți slobozindu-i.

**Binecuvântat ești, Doamne...**

**P**entru ce miruri, din milostivire, amestecați cu lacrimi, o ucenițelor? Îngerul cel ce a strălucit la mormânt a zis mironosițelor: Vedeți voi groapa și înțelegeți că Mântuitorul a înviat din mormânt.

**Binecuvântat ești, Doamne...**

**F**oarte de dimineață mironosițele au alergat la mormântul Tău, tânguindu-se; dar înaintea lor a stat Îngerul și a zis: Vremea tânguirii a încetat, nu mai plângeți, ci Apostolilor spuneți Învierea.

**Binecuvântat ești, Doamne, învață-ne pe noi îndreptările Tale!**

**M**ironosițele femei, cu miruri venind la groapa Ta, Mântuitorule, plângeau; iar Îngerul către ele a grăit, zicând: De ce socotiți pe Cel viu cu cei morți? Căci, ca un Dumnezeu, a înviat din mormânt.

**Slavă Tatălui și Fiului și Sfântului Duh.***A Treimii:*

**Î**nchinămu-ne Tatălui și Fiului și Sfântului Duh, Sfintei Treimi întru o ființă, cu Serafimii grăind: Sfânt, Sfânt, Sfânt ești, Doamne.

**Și acum și pururea și în vecii vecilor. Amin.***A Născătoarei de Dumnezeu:*

**P**e Dătătorul de viață născându-L, Fecioară, de păcat pe Adam l-ai mântuit; și bucurie Evei în locul întristării i-ai dăruit, și pe cei căzuți din viață i-a îndreptat la aceeași, Cel ce S-a întrupat din tine, Dumnezeu și om.

**A**liluia, Aliluia, Aliluia, slavă Ție, Dumnezeule! *(de trei ori)*

**Ectenia Mică** *(dacă preotul nu are timp să o facă, mergi la Ipacoi)*

***Preotul:***Iară şi iară cu pace, Domnului să ne rugăm.

***Strana:*** Doamne, miluieşte.

***Preotul:***Apără, mântuieşte, miluieşte şi ne păzeşte, pe noi, Dumnezeule, cu harul Tău.

***Strana:*** Doamne, miluieşte.

***Preotul:***Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea şi pururea Fecioara Maria, cu toţi Sfinţii să o pomenim.

***Strana:*** Preasfântă Născătoare de Dumnezeu, miluieşte-ne pe noi.

***Preotul:***Pe noi înşine şi unii pe alţii şi toată viaţa noastră lui Hristos Dumnezeu să o dăm.

***Strana:*** Ţie, Doamne.

***Preotul:*** *C*ă S-a binecuvântat numele Tău și s-a preaslăvit împărăția Ta, a Tatălui şi a Fiului şi a Sfântului Duh, acum şi pururea şi în vecii vecilor.

***Strana:*** Amin. *(apoi citește Ipacoi și cântă Antifoanele)*

IPACOI al glasului 1

Pocăinţa tâlharului Raiul a dobândit, iar plângerea mironosiţelor bucurie a vestit, că ai înviat, Hristoase Dumnezeule, dăruind lumii mare milă.

Antifoanele Învierii, glasul 1

Antifonul 1

Când sunt necăjit, auzi durerile mele, Doamne, către Tine strig.

Pustnicilor, celor ce sunt departe de lumea cea deşartă, neîncetată le este dorirea după Dumnezeu.

**Slavă..., și acum...**

Sfântului Duh cinstire şi slăvire împreună se cuvine, ca şi Tatălui şi Fiului; pentru aceasta să cântăm o stăpânire a Treimii.

Antifonul 2

La munţii legilor Tale m-ai înălțat; cu fapte bune luminează-mă, Dumnezeule, ca să Te laud pe Tine.

Cu mâna ta cea dreaptă luându-mă Tu, Cuvântule, ferește-mă, păzeşte-mă, ca să nu mă ardă focul păcatului.

**Slavă..., și acum...**

Prin Duhul Sfânt toată făptura se înnoiește, întorcându-se la starea cea dintâi; că întocmai puternic este cu Tatăl şi cu Cuvântul.

Antifonul 3

De cei ce mi-au zis mie: Să mergem în casa Domnului, veselitu-mi-s-a duhul şi mi s-a bucurat inima.

În casa lui David va fi frică mare; că acolo scaunele punându-se, vor fi judecate toate semințiile şi limbile pământului.

**Slavă..., și acum...**

Sfântului Duh cinste, închinare, slavă şi putere se cuvine să-I aducem, ca şi Tatălui şi Fiului; că Unime este Treimea după fire, iar nu după fețe.

***Preotul:*** Înțelepciune! Să luăm aminte!

**Prochimen**

***Strana:*** *(cântă pe glasul 1, glasul de rând al Octoihului, Psalm 11: 5, 6)*

Acum Mă voi scula, zice Domnul, le voi aduce lor mântuirea și le voi vorbi pe față.

*Stih:* Cuvintele Domnului sunt cuvinte curate, argint lămurit în foc.

Acum Mă voi scula, zice Domnul, le voi aduce lor mântuirea și le voi vorbi pe față.

Acum Mă voi scula, zice Domnul, le voi aduce lor mântuirea și le voi vorbi pe față.

***Preotul:*** Domnului să ne rugăm.

***Strana:***Doamne, miluiește.

***Preotul:*** Că sfânt ești, Dumnezeul nostru…

***Strana:***Amin. *(Și se cântă pe glasul 1, glasul de rând al Octoihului.)*

**Toată suflarea să laude pe Domnul .**

**Toată suflarea să laude pe Domnul .**

**Suflarea toată și toată făptura, să laude sfânt numele Domnului, pe Domnul.**

***Preotul:*** Și pentru ca să ne învrednicim noi a asculta **Sfânta Evanghelie**, pe Domnul Dumnezeul nostru să-L rugăm.

***Strana:*** Doamne, miluiește. *(de trei ori)*

***Preotul:*** Înțelepciune, drepți să ascultăm Sfânta Evanghelie. Pace tuturor!

***Strana:***Și duhului tău.

***Preotul:***Din **Sfânta Evanghelie de la Sf. Ap. și Evanghelist Matei,** citire.

***Strana:***Slavă Ție, Doamne, slavă Ție!

***Preotul:*** Să luăm aminte! *(și citește Evanghelia 1 a Învierii, Matei 28, 1-20)*

*(după citirea Sfintei Evanghelii)*

***Strana:*** Slavă Ție, Doamne, slavă Ție!

*Apoi se cântă pe glasul al 2-lea (sau se citește)*

**Învierea lui Hristos** văzând, să ne închinăm Sfântului Domnului Iisus, Celui singur fără de păcat. Crucii Tale ne închinăm, Hristoase, şi Sfânta Învierea Ta o lăudăm şi o slăvim; că Tu eşti Dumnezeul nostru, afară de Tine pe altul nu ştim, numele Tău numim. Veniţi, toţi credincioşii, să ne închinăm Sfintei Învieri a lui Hristos, că, iată, a venit prin Cruce, bucurie la toată lumea; totdeauna binecuvântând pe Domnul, lăudăm Învierea Lui, că răstignire răbdând pentru noi, cu moartea pe moarte a stricat.

***Strana:****(apoi citește îndată, rar și cu umilință)*

**Psalmul 50**

**M**iluiește-mă, Dumnezeule, după mare mila Ta și după mulțimea îndurărilor Tale șterge fărădelegea mea. Mai vârtos mă spală de fărădelegea mea și de păcatul meu mă curățește. Că fărădelegea mea eu o cunosc și păcatul meu înaintea mea este pururea. Ție Unuia am greșit și rău înaintea Ta am făcut, așa încât drept ești Tu întru cuvintele Tale și biruitor când vei judeca Tu. Că iată întru fărădelegi m-am zămislit și în păcate m-a născut maica mea. Că iată adevărul ai iubit; cele nearătate și cele ascunse ale înțelepciunii Tale mi-ai arătat mie. Stropi-mă-vei cu isop și mă voi curăți; spăla-mă-vei și mai vârtos decât zăpada mă voi albi. Auzului meu vei da bucurie și veselie; bucura-se-vor oasele mele cele smerite. Întoarce fața Ta de la păcatele mele și toate fărădelegile mele șterge-le. Inimă curată zidește întru mine, Dumnezeule, și duh drept înnoiește întru cele dinlăuntru ale mele. Nu mă lepăda de la fața Ta și Duhul Tău Cel Sfânt nu-l lua de la mine. Dă-mi mie bucuria mântuirii Tale și cu duh stăpânitor mă întărește. Învăța-voi pe cei fără de lege căile Tale și cei necredincioși la Tine se vor întoarce. Izbăvește-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta. Doamne, buzele mele vei deschide și gura mea va vesti lauda Ta. Că de ai fi voit jertfă, ți-aș fi dat; arderile de tot nu le vei binevoi. Jertfa lui Dumnezeu: duhul umilit; inima înfrântă și smerită Dumnezeu nu o va urgisi. Fă bine, Doamne, întru bunăvoirea Ta, Sionului, și să se zidească zidurile Ierusalimului. Atunci vei binevoi jertfa dreptății, prinosul și arderile de tot; atunci vor pune pe altarul Tău viței.

***Strana:*** *(cântă pe glasul al 2-lea)*

**Slavă Tatălui și Fiului și Sfântului Duh.**

**P**entru rugăciunile Apostolilor Tăi, Milostive, curăţeşte mulţimea greşelilor noastre.

**Şi acum și pururea și în vecii vecilor. Amin.**

**P**entru rugăciunile Născătoarei de Dumnezeu, Milostive, curăţeşte mulţimea greşelilor noastre.

*glasul al 6-lea*

***Stih:* M**iluieşte-mă, Dumnezeule, după mare mila Ta şi după mulţimea îndurărilor Tale, curăţeşte fărădelegile noastre.

***Stihira Învierii:* Î**nviind Iisus din mormânt, precum a zis mai înainte, ne-a dăruit nouă viaţă veşnică şi mare milă.

***Preotul*** *(citește rugăciunea:* Mântuiește, Dumnezeule, poporul Tău..., *sau dacă aceasta nu se mai citește, zice îndată ecfonisul)****:*** Cu mila şi cu îndurările...

***Strana:***Amin. *(apoi cântă)*

**CANOANELE**

*(pe 14:* ***Canonul Învierii****, cu Irmosul, pe 4,* ***al Crucii-al Învierii****, pe 2,* ***al Născătoarei de Dumnezeu****, pe 2, din Octoihul Mare; și* ***al Cuviosului,*** *pe 6, din Minei;* ***Catavasiile Întâmpinării Domnului****, glasul al 3-lea)*

*(În bisericile de enorie, însă, de obicei nu se cântă/citesc Canoanele, ci doar Catavasiile; v. Catavasier 2017, pg. 69)*

[***Cântarea 1-a***

***Canonul******Învierii, glasul 1***

***Irmosul: D****reapta Ta cea purtătoare de biruință, cu dumnezeiască cuviinţă, întru tărie s-a preaslăvit. Că aceasta, Nemuritorule, ca o puternică a toate, pe potrivnici a zdrobit, făcând israelitenilor cale nouă prin adânc.*

***Stih:****Slavă, Doamne, sfintei Învierii Tale!*

***C****el ce, cu mâinile cele preacurate, m-ai făcut la început din ţărână, cu lucrare dumnezeiască, mâinile Ţi-ai întins pe Cruce, chemând din pământ iarăşi trupul meu cel stricat, pe care l-ai luat din Fecioară.*

***Stih:****Slavă, Doamne, sfintei Învierii Tale!*

***M****oarte ai răbdat pentru mine şi sufletul Ţi-ai dat morţii, Cel ce, cu insuflare dumnezeiască, suflet înlăuntru mi-ai pus. Dar, dezlegându-mă din legăturile cele veşnice şi împreună cu Iona înviindu-mă, cu nestricăciune m-ai preamărit.*

***Stih:****Preasfântă Născătoare de Dumnezeu, miluiește-ne pe noi!*

***B****ucură-te, izvorul Darului! Bucură-te, scară şi uşă cerească! Bucură-te, sfeşnic şi amforă de aur şi munte netăiat, care ai născut lumii pe Hristos, Dătătorul de viaţă.*

***Canonul Crucii-al Învierii***

***Stih:****Slavă, Doamne, cinstitei Cruci si sfintei Învieri!*

***H****ristos m-a îndumnezeit, întrupându-Se; Hristos m-a înălţat, smerindu-Se; Hristos m-a făcut nepătimitor, pătimind cu firea trupului, Dătătorul de viaţă. Pentru aceasta îi cânt cântare de mulţumire, că S-a preaslăvit.*

***Stih:****Slavă, Doamne, cinstitei Cruci si sfintei Învieri!*

***H****ristos, răstignindu-Se, m-a înălţat; Hristos, fiind omorât, împreună cu El m-a înviat; Hristos viaţă mi-a dăruit. Pentru aceasta, întru veselie cu mâinile plesnind, cântare de biruinţă cânt Mântuitorului, că S-a preaslăvit.*

***Canonul Născătoarei de Dumnezeu***

***Stih:****Preasfântă Născătoare de Dumnezeu, miluiește-ne pe noi!*

***C****e cântare vrednică îţi va aduce ţie neputinţa noastră? Decât numai pe cea de bucurie, precum ne-a învăţat pe noi în chip tainic Gavriil: Bucură-te, Născătoare de Dumnezeu, Fecioară, Maică nenuntită.*

***Stih:****Preasfântă Născătoare de Dumnezeu, miluiește-ne pe noi!*

***P****ururea Fecioarei şi Maicii împăratului Puterilor celor de sus, din inimă preacurată, credincioşii duhovniceşte să-i strigăm: Bucură-te, Născătoare de Dumnezeu, Fecioară, Maică nenuntită.*

***Canonul*** ***Sf. Cuv. Efrem Sirul, glasul al 6-lea***

***Stih:****Sfinte Cuvioase Efrem, roagă-te lui Dumnezeu pentru noi!*

***C****u ploaia cea plină de desfătare a rugăciunilor tale adapă sufletul meu, care s-a uscat de seceta patimilor şi insuflă întru mine cuvânt, ca să laud praznicul tău, preafericite.*

***Stih:****Sfinte Cuvioase Efrem, roagă-te lui Dumnezeu pentru noi!*

***S****trălucind luminat lumină duhovnicească, Părinte Efrem, soare te-ai arătat, luminând toată mulţimea credincioşilor cu fapte bune, dătătoare de lumină şi cu frumuseţile dogmelor.*

***Slavă Tatălui și Fiului și Sfântului Duh.***

***S****tingând văpaia patimilor cu râurile lacrimilor, ai ajuns, Părinte Efrem, vas cinstit al Sfântului Duh, izvorând izvoare de învăţături, de Dumnezeu fericite.*

***Și acum și pururea și în vecii vecilor. Amin.*** *a Născătoarei de Dumnezeu*

***P****rimindu-L în pântecele tău, fără stricăciune ai născut pe Cuvântul, Cel ce izbăveşte din stricăciune pe cei ce slujesc Lui pururea, Maică-Fecioară Sfântă, uşa vieţii celei adevărate.*

***Stih:****Slavă Ţie, Dumnezeul nostru, slavă Ţie!* **]**

**Catavasia 1-a*, glasul al 3-lea***

**P**ământul cel roditor de adâncime, uscat l-a trecut oarecând soarele; căci ca un zid s-a închegat apa de amândouă părţile, trecând poporul marea pedestru şi lui Dumnezeu cu plăcere cântând: Să cântăm Domnului, căci cu slavă S-a preaslăvit!

***Stih:****Slavă Ţie, Dumnezeul nostru, slavă Ţie!*

**Catavasia a 3-a*, glasul al 3-lea***

**Î**ntărirea celor ce nădăjduiesc spre Tine, întăreşte, Doamne, Biserica Ta, pe care ai câştigat-o cu scump sângele Tău!

**Ectenia Mică***(dacă preotul nu are timp să o facă, mergi la Condac)*

***Preotul:***Iară şi iară cu pace, Domnului să ne rugăm.

***Strana:*** Doamne, miluieşte.

***Preotul:***Apără, mântuieşte, miluieşte şi ne păzeşte, pe noi, Dumnezeule, cu harul Tău.

***Strana:*** Doamne, miluieşte.

***Preotul:***Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea şi pururea Fecioara Maria, cu toţi Sfinţii să o pomenim.

***Strana:*** Preasfântă Născătoare de Dumnezeu, miluieşte-ne pe noi.

***Preotul:***Pe noi înşine şi unii pe alţii şi toată viaţa noastră lui Hristos Dumnezeu să o dăm.

***Strana:*** Ţie, Doamne.

***Preotul:*** *C*ă Tu ești Dumnezeul nostru și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor.

***Strana:*** Amin. *(apoi cântă)*

CONDACUL Sf. Cuv. Efrem Sirul, glasul al 2-lea*, Podobie: Căutând cele de sus...*

Ceasul judecăţii pururea mai dinainte văzându-l, ai plâns cu amar, Părinte Efrem, ca un iubitor de linişte; şi îndemânatic învăţător ai fost cu faptele, Cuvioase. Pentru aceasta, Părinte preafericite, pe cei leneşi îi ridici spre pocăinţă.

***Strana:*** *(citește)*

ICOSUL

Voind, Părinte, a urma pe cărările Înaintemergătorului, însuţi din lume îndepărtându-te, în pustiu te-ai sălăşluit. Însă vrăjmaşul văzându-te pe tine, cel drept, astfel vieţuind, femeie cu totul fără ruşine împotriva ta a asmuţit, închipuindu-şi că prin arma cea de demult va surpa bărbăţia ta şi curăţia ta o va pângări, ca să nu ridici cu cuvintele şi cu faptele tale pe cei leneşi la pocăinţă.

***Strana:*** *(cântă)*

Sedealna Sf. Cuv. Efrem Sirul, glasul al 8-lea, *Podobie: Pe Înțelepciunea și Cuvântul...*

Pe comoara înţelepciunii tainelor lui Hristos, pe paharul cel dumnezeiesc al umilinţei să-l lăudăm credincioşii întru pomenirea lui. Că potrivit cu numele lui, Efrem veseleşte pururea inimile credincioşilor cu cântări dumnezeieşti, ca un lucrător şi îndrumător în descoperirile Domnului.

**Slavă..., și acum...,** a Născătoarei de Dumnezeu, *asemenea*

Apărătoarea cea fierbinte şi nebiruită, nădejdea cea sigură şi neînfruntată, zidul şi acoperământul şi limanul celor ce aleargă la tine, pururea Fecioară fără prihană, roagă, împreună cu îngerii, pe Fiul tău şi Dumnezeu să dea pace lumii şi sufletelor noastre mare milă.

*Apoi*

***Stih:****Slavă Ţie, Dumnezeul nostru, slavă Ţie!*

**Catavasia a 4-a*, glasul al 3-lea***

**A**coperit-a cerurile bunătatea Ta, Hristoase; că ieşind din chivotul sfinţirii Tale, din Maică nepătată, în Biserica slavei Tale arătatu-Te-ai ca un prunc în braţe purtat; şi s-au umplut toate de lauda Ta.

***Stih:****Slavă Ţie, Dumnezeul nostru, slavă Ţie!*

**Catavasia a 5-a*, glasul al 3-lea***

**C**ând a văzut Isaia, în vedenie, pe Dumnezeu pe scaun preaînalt, de Îngerii slavei înconjurat, a grăit: O, eu, ticălosul. Că am văzut mai înainte pe Dumnezeu întrupat, Lumina cea neînserată, pe Cel ce stăpâneşte pacea.

***Stih:****Slavă Ţie, Dumnezeul nostru, slavă Ţie!*

**Catavasia a 6-a*, glasul al 3-lea***

**S**trigat-a Ţie bătrânul, văzând cu ochii mântuirea, care a venit popoarelor de la Dumnezeu: Hristoase, Tu eşti Dumnezeul meu.

**Ectenia Mică** *(dacă preotul nu are timp să o facă, mergi la Condac)*

***Preotul:***Iară şi iară cu pace, Domnului să ne rugăm.

***Strana:*** Doamne, miluieşte.

***Preotul:***Apără, mântuieşte, miluieşte şi ne păzeşte, pe noi, Dumnezeule, cu harul Tău.

***Strana:* Doamne, miluieşte.**

***Preotul:***Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea şi pururea Fecioara Maria, cu toţi Sfinţii să o pomenim.

***Strana:* Preasfântă Născătoare de Dumnezeu, miluieşte-ne pe noi.**

***Preotul:***Pe noi înşine şi unii pe alţii şi toată viaţa noastră lui Hristos Dumnezeu să o dăm.

***Strana:* Ţie, Doamne.**

***Preotul:*** *C*ă Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor.

***Strana:*** Amin. *(apoi cântă)*

CONDACUL Învierii, glasul 1*, Podobie: Când vei veni întru slavă...*

Înviat-ai ca un Dumnezeu din mormânt întru slavă, și lumea împreună ai înviat-o; pentru aceea, firea omenească Te laudă ca pe Cel ce ești Dumnezeu. Moartea a pierit și Adam dănțuiește, Stăpâne; iar Eva, fiind izbăvită acum din legături, se bucură, grăind: Tu ești, Hristoase, Cel ce ai dat tuturor învierea!

***Strana:*** *(citește)*

ICOSUL

Pe Cel ce a înviat a treia zi să-L lăudăm, ca pe Dumnezeu cel Atotputernic, Care porţile iadului a zdrobit şi pe cei din veac din mormânt i-a ridicat; pe Cel ce mironosiţelor S-a arătat, precum a binevoit, zicând lor, celor dintâi: Bucuraţi-vă!, și Apostolilor bucurie vestindu-le, ca un singur Dătător de viaţă. Drept aceea, femeile, cu credinţă, ucenicilor semne de biruinţă au binevestit; şi iadul suspină şi moartea se tânguieşte, iar lumea se veseleşte, şi toţi împreună se bucură; că Tu, Hristoase, ai dat tuturor Învierea.

SINAXAR

**Î**n această lună, în ziua a 28-a, pomenirea Sfinţilor Cuvioşi Efrem Sirul, Isaac Sirul, Paladie și Iacob Sihastrul.

Tot în această zi, pomenirea a două Sfinte Mucenițe, maică şi fiică, care de sabie s-au săvârşit; şi a Sfintei Haris, căreia tăindu-i-se picioarele, s-a săvârşit.

Cu ale lor sfinte rugăciuni, Doamne, miluieşte-ne şi ne mântuieşte pe noi. Amin.

***Strana:*** *(apoi cântă)*

***Stih:****Slavă Ţie, Dumnezeul nostru, slavă Ţie!*

**Catavasia a 7-a*, glasul al 3-lea***

**P**e Tine, Cel ce ai răcorit în foc pe tinerii care Dumnezeu Te-au numit, şi în Fecioară nepătată Te-ai sălăşluit, Dumnezeu-Cuvântul, Te lăudăm, cântând cu dreaptă credinţă: Binecuvântat ești, Dumnezeul părinţilor noştri.

**Catavasia a 8-a*, glasul al 3-lea***

***Stih:*** Să lăudăm, să binecuvântăm şi să ne închinăm Domnului, cântându-I şi preaînălţându-L întru toţi vecii.

**Î**n focul cel mistuitor uniţi fiind tinerii, cei ce au fost cei dintâi în cinstirea de Dumnezeu, dar de văpaie nefiind vătămaţi, cântare dumnezeiască au cântat: Binecuvântaţi, toate lucrurile Domnului, pe Domnul şi-L preaînălţaţi întru toţi vecii.

***Preotul:*** Pe Născătoarea de Dumnezeu și Maica Luminii, întru cântări cinstind-o, să o mărim.

***Strana:****(cântă pe glasul al 3-lea, glasul Catavasiilor, Mărimurile Născătoarei de Dumnezeu)*

***Stih 1:***Mărește sufletul meu pe Domnul și s-a bucurat Duhul meu de Dumnezeu, Mântuitorul meu.

**Ceea ce ești mai cinstită** **decât Heruvimii și mai slăvită, fără de asemănare, decât Serafimii, care, fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim.**

***Stih 2:***Că a căutat spre smerenia roabei Sale, că, iată, de acum mă vor ferici toate neamurile.

**Ceea ce ești mai cinstită**...

***Stih 3:***Că mi-a făcut mie mărire Cel puternic, și sfânt este numele Lui și mila Lui în neam și în neam, spre cei ce se tem de El.

**Ceea ce ești mai cinstită**...

***Stih 4:***Făcut-a tărie cu brațul Său Domnul, risipit-a pe cei mândri cu cugetul inimii lor.

**Ceea ce ești mai cinstită**...

***Stih 5:*** Pogorât-a pe cei puternici de pe scaune și a înălțat pe cei smeriți, pe cei flămânzi i-a umplut de bunătăți și pe cei bogați i-a scos afară deșerți.

**Ceea ce ești mai cinstită**...

***Stih 6:***A sprijinit pe Israel, sluga Sa, ca să pomenească mila, precum a grăit către părinții noştri, lui Avraam şi seminției lui până în veac.

**Ceea ce ești mai cinstită**...

***Stih:***Preasfântă Născătoare de Dumnezeu, miluieşte-ne pe noi!

**Catavasia a 9-a*, glasul al 3-lea***

***Stih:***Născătoare de Dumnezeu, nădejdea tuturor creștinilor, acoperă, apără, păzește pe cei ce nădăjduiesc în tine.

**Î**n Lege, în umbră şi în Scriptură, închipuire vedem noi credincioşii: toată partea bărbătească, ce deschide pântecele, sfânt lui Dumnezeu este. Deci, pe Cuvântul Cel mai înainte născut, Fiul Tatălui Celui fără de început, Cel întâi-născut din Maică, fără ispită bărbătească, Îl mărim.

**Ectenia Mică** *(dacă preotul nu are timp să o facă, mergi la „Sfânt este Domnul...”)*

***Preotul:***Iară şi iară cu pace, Domnului să ne rugăm.

***Strana:*** Doamne, miluieşte.

***Preotul:***Apără, mântuieşte, miluieşte şi ne păzeşte, pe noi, Dumnezeule, cu harul Tău.

***Strana:*** Doamne, miluieşte.

***Preotul:***Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea şi pururea Fecioara Maria, cu toţi Sfinţii să o pomenim.

***Strana:*** Preasfântă Născătoare de Dumnezeu, miluieşte-ne pe noi.

***Preotul:***Pe noi înşine şi unii pe alţii şi toată viaţa noastră lui Hristos Dumnezeu să o dăm.

***Strana:*** Ţie, Doamne.

***Preotul:*** *C*ă pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor.

***Strana:*** Amin. *(apoi cântă, pe glasul al 2-lea)*

**Sfânt este Domnul Dumnezeul nostru**. *(de trei ori)*

**Înălțați pe Domnul Dumnezeul nostru și vă închinați așternutului picioarelor Lui** *(o închinăciune)*, **că Sfânt este*.***

***Strana*:** *(cântă)*

LUMINÂNDA dintâi a Învierii, glasul al 2-lea

Cu Ucenicii să ne suim în Muntele Galileii, prin credință să vedem pe Hristos grăind, că a luat putere, a celor de sus și a celor de jos; să aflăm cum învață a boteza toate neamurile, în numele Tatălui și al Fiului și al Sfântului Duh, și că va fi împreună cu ai Săi, precum a făgăduit, până la sfârșitul veacului.

**Slavă Tatălui și Fiului și Sfântului Duh.**

LUMINÂNDA Sf. Cuv. Efrem Sirul, glasul al 3-lea

*Podobie: Cel ce ai împodobit cerul...*

Ca un râu plin de unde de aur curgătoare eşti şi îndemni popoarele către calea pocăinţei. Roagă-te lui Hristos, Părinte Efrem, să mântuiască lumea.

**Și acum și pururea și în vecii vecilor. Amin.**

LUMINÂNDA Născătoarei de Dumnezeu - a Învierii dintâi, glasul al 2-lea

Cu Ucenicii împreună te-ai bucurat, Născătoare de Dumnezeu Fecioară, că ai văzut pe Hristos înviat din mormânt a treia zi, precum a zis. Cărora s-a și arătat, învățându-i și arătându-le cele mai bune și poruncindu-le să boteze în Tatăl și în Fiul și în Duhul; ca să ne încredințăm noi de Învierea Lui, și să te mărim pe tine, Fecioară.

LAUDELE

***Strana*:** *(cântă pe glasul 1, glasul de rând)*

**Toată suflarea să laude pe Domnul! Lăudați pe Domnul din ceruri, lăudați pe El întru cele înalte; Ție se cuvine cântare, Dumnezeule.**

**Lăudați pe El toți îngerii Lui, lăudați pe El toate puterile Lui; Ție se cuvine cântare, Dumnezeule.**

Stihirile la Laude, pe 8

Stihirile Învierii, din Octoih, glasul 1

*Stih:* Ca să facă între dânşii judecată scrisă; slava aceasta este a tuturor cuvioşilor Lui. *(Psalm 149: 9)*

Lăudăm, Hristoase, Pătimirea Ta cea mântuitoare și slăvim Învierea Ta.

*Stih:* Lăudaţi pe Domnul întru Sfinţii Lui, lăudaţi-L pe El întru tăria puterii Lui. *(Psalm 150: 1)*

Cel ce răstignire ai răbdat şi moartea ai stricat și ai înviat din morţi, împacă viaţa noastră, Doamne, ca singur Atotputernic.

*Stih:* Lăudaţi-L pe El întru puterile Lui, lăudaţi-L pe El după mulţimea slavei Lui. *(Psalm 150: 2)*

Cel ce iadul ai prădat şi pe om l-ai înviat cu Învierea Ta, Hristoase, învredniceşte-ne pe noi cu inimă curată să Te lăudăm și să Te slăvim.

*Stih:* Lăudaţi-L pe El în glas de trâmbiţă, lăudaţi-L pe El în psaltire şi în alăută. *(Psalm 150: 3)*

Pogorârea Ta cea cu dumnezeiască cuviinţă slăvind-o, Te lăudăm pe Tine, Hristoase. Născutu-Te-ai din Fecioară şi nedespărțit ai fost de Tatăl; pătimit-ai ca un om și de voie ai răbdat răstignire; înviat-ai din mormânt, ca dintr-o cămară ieşind, ca să mântuieşti lumea, Doamne, slavă Ție!

*Stih:* Lăudaţi-L pe El în timpane și în horă, lăudați-L pe El în strune și în organe. *(Psalm 150: 4)*

Când Te-ai pironit pe lemnul Crucii, atunci s-a omorât stăpânirea vrăjmaşului, făptura s-a clătinat de frica Ta, şi iadul s-a prădat cu puterea Ta; pe morţi din morminte i-ai înviat, iar tâlharului Raiul i-ai deschis, Hristoase Dumnezeul nostru, slavă Ţie!

*Stih:* Lăudaţi-I pe El în chimvale bine-răsunătoare, lăudaţi-L pe EI în chimvale de strigare. Toată suflarea să laude pe Domnul. *(Psalm 150: 5-6)*

Tânguindu-se cinstitele femei, cu grăbire au ajuns la mormântul Tău, dar găsind mormântul deschis şi aflând de la Înger acea nouă şi nemaiauzită minune, au vestit apostolilor că a înviat Domnul, dăruind lumii mare milă.

*Stih:* Scoală-Te Doamne, Dumnezeul meu! Înalţă-Se mâna Ta, nu uita pe săracii Tăi până în sfârșit. *(Psalm 9: 32)*

Rănilor celor dumnezeieşti ale pătimirilor Tale şi stăpâneștii jertfe celei din Sion, care s-a făcut la sfârşitul veacurilor, cu dumnezeiască arătare, ne închinăm, Hristoase Dumnezeule; că pe cei ce dormeau în întuneric i-ai luminat, Soarele dreptăţii fiind, ducându-i la strălucirea cea neînserată, Doamne, slavă Ţie!

*Stih:* Mărturisi-mă-voi Ție, Doamne, din toată inima mea, spune-voi toate minunile Tale. *(Psalm 9: 1)*

Iubitorilor de tulburare, farisei şi cărturari, ascultaţi: Unde sunt cei ce veniseră la Pilat? Să spună ostaşii care străjuiau: unde sunt peceţile mormântului? Unde a fost mutat Cel îngropat? Unde a fost vândut Cel nevândut? Cum s-a furat Vistieria? Pentru ce căutați să ascundeți Învierea Mântuitorului, călcătorilor de lege iudei? Înviat-a Cel slobod între morţi şi a dăruit lumii mare milă.

**Slavă Tatălui și Fiului și Sfântului Duh.**

Stihira Evangheliei (Voscreasna) întâi, glasul 1

În munte mergând Ucenicii pentru înălțarea cea de pe pământ, înaintea lor a stat Domnul; și închinându-se Lui și fiind învățați pretutindeni de puterea cea dată lor, în toată lumea au fost trimiși, să propovăduiască învierea cea din morți și Înălțarea la ceruri. Cu care a și făgăduit că va fi împreună în veci, adevăratul Hristos-Dumnezeu și Mântuitorul sufletelor noastre.

**Și acum și pururea și în vecii vecilor. Amin.** a Născătoarei de Dumnezeu, glasul același

**P**reabinecuvântată eşti, Născătoare de Dumnezeu Fecioară, că, prin Cel ce S-a întrupat din tine, iadul s-a robit, Adam s-a chemat, blestemul s-a pierdut, Eva s-a izbăvit, moartea s-a omorât şi noi am înviat. Pentru aceasta, cântând, strigăm: Binecuvântat eşti, Hristoase Dumnezeule, Cel ce ai binevoit aşa, slavă Ţie!

**DOXOLOGIA MARE**

***Preotul:*** **S**lavă Ţie, Celui ce ne-ai arătat nouă lumina!

***Strana:****(cântă pe glasul 1, glasul Stihirei)*

**Slavă întru cei de sus lui Dumnezeu** şi pe pământ pace, între oameni bunăvoire.

**L**ăudămu-Te, bine Te cuvântăm, închinămu-ne Ţie, slăvimu-Te, mulţumim Ţie pentru slava Ta cea mare.

**D**oamne, Împărate ceresc, Dumnezeule, Părinte Atotţiitorule, Doamne, Fiule, Unule-Născut, Iisuse Hristoase şi Duhule Sfinte.

**D**oamne Dumnezeule, Mielușelul lui Dumnezeu, Fiul Tatălui, Cel ce ridici păcatul lumii, miluieşte-ne pe noi, Cel ce ridici păcatele lumii.

**P**rimeşte rugăciunea noastră, Cel ce şezi de-a dreapta Tatălui, şi ne miluieşte pe noi.

**C**ă Tu eşti Unul Sfânt, Tu eşti Unul Domn Iisus Hristos, întru slava lui Dumnezeu Tatăl. Amin.

**Î**n toate zilele bine Te voi cuvânta şi voi lăuda numele Tău în veac şi în veacul veacului.

**Î**nvredniceşte-ne, Doamne, în ziua aceasta fără de păcat să ne păzim noi.

**B**inecuvântat ești, Doamne, Dumnezeul părinţilor noştri, şi lăudat şi preaslăvit este numele Tău în veci. Amin.

**F**ie, Doamne, mila Ta spre noi, precum am nădăjduit întru Tine.

**B**inecuvântat ești, Doamne, învață-mă îndreptările Tale.*(de 3 ori)*

**D**oamne, scăpare Te-ai făcut nouă în neam şi în neam. Eu am zis: Doamne, miluieşte-mă, vindecă sufletul meu, că am greşit Ţie.

**D**oamne, la Tine am scăpat, învață-mă să fac voia Ta, că Tu eşti Dumnezeul meu.

**C**ă la Tine este izvorul vieţii, întru lumina Ta vom vedea lumină.

**T**inde mila Ta celor ce te cunosc pe Tine.

**S**finte Dumnezeule, Sfinte tare, Sfinte fără de moarte, miluieşte-ne pe noi.*(de 3 ori)*

**Slavă Tatălui și Fiului și Sfântului Duh, și acum și pururea și în vecii vecilor. Amin.**

**S**finte fără de moarte, miluieşte-ne pe noi.

(*Apoi mai pe larg)*

**S**finte Dumnezeule, Sfinte tare, Sfinte fără de moarte, miluieşte-ne pe noi.

***Strana:****(apoi cântă)*

*Duminica, la glasurile 1, al 2-lea, al 3-lea și al 4-lea, acest***Tropar al Învierii, pe glasul al 4-lea:**

**A**stăzi mântuirea a toată lumea s-a făcut; să cântăm Celui ce a înviat din mormânt și Începătorului vieții noastre; că, stricând cu moartea pe moarte, biruință ne-a dăruit nouă şi mare milă. *(se încheie lung, melodios)*

*(Apoi, dacă se mai spun,* ***Ecteniile****:*

**Ectenia întreită**

***Preotul***: Miluieşte-ne pe noi, Dumnezeule...,

*la care* ***Strana*** *răspunde cu*: Doamne, miluieşte; Doamne, miluiește; Doamne, miluiește.

**...**

*Apoi* **Ectenia cererilor**

***Preotul:*** Să plinim rugăciunea noastră...

***Strana***: Doamne, miluieşte.

...

***Preotul:*** Pace tuturor

***Strana:*** Şi duhului tău.

***Preotul:*** Capetele noastre...

***Strana:***Ţie, Doamne.

***Preotul****:* Că al Tău este a ne milui...

***Strana:*** Amin.

*Și apoi* ***Otpustul****:*

***Preotul:*** Înţelepciune.

***Strana:*** Părinte, binecuvintează.

***Preotul:***Cel ce este binecuvântat...

***Strana:*** Amin. Întăreşte, Dumnezeule, sfântă și dreapta credinţă a dreptmăritorilor creştini și Sfântă Biserica Ta în veacul veacului.

***Preotul:***Preasfântă Născătoare de Dumnezeu...

***Strana:***Ceea ce eşti mai cinstită decât Heruvimii și mai slăvită, fără de asemănare, decât Serafimii, care, fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim.

***Preotul:*** Slavă Ţie, Hristoase...

***Strana:***Slavă Tatălui și Fiului și Sfântului Duh, și acum și pururea și în vecii vecilor. Amin. Doamne, miluieşte! Doamne, miluieşte! Doamne, miluieşte! Întru numele Domnului, părinte, binecuvintează!

***Preotul*:** Cel ce a înviat din morți, Hristos, adevăratul nostru Dumnezeu, pentru rugăciunile...

***Strana:*** Amin.

***Preotul:*** Pentru rugăciunile sfinţilor părinților noștri …

***Strana:*** Amin. *)*